
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 975 


4 Νοεμβρίου 1997 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρ ι θ . 649 5 (1) 

Οργάνωση και λειτουργία Προγραμμάτων Σπουδών 
επιλογής στα ΑΕΙ και ΤΕΙ. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

α) Το εδ. ζ’της παρ. 6του άρθρου 2του Ν. 2525/97 
β) Το άρθρο 29α του Ν. 1558/86, όπως προστέθηκε με 
το άρθρο 27 του Ν. 2081/92 και τροποποιήθηκε με το άρ¬ 
θρο Ιπαρ 2ατου Ν.2469/97 
γ) Το γεγονός ότι από την παρούσα δεν προκαλείται δα¬ 
πάνη εις βάρος του κρατικού προϋπολογισμού, αποφα¬ 
σίζουμε: 

Άρθρο 1 

Διαδικασία κατάρτισης - έγκρισης 

1. Την ευθύνη οργάνωσης και λειτουργίας των Προ¬ 
γραμμάτων Σπουδών Επιλογής έχουν τα ΑΕΙ και ΤΕΙ. 

2. Οι προτάσεις για την κατάρτιση των Προγραμμάτων 
Σπουδών Επιλογής διαβιβάζονται προς έγκριση στο 
ΥΠΕΠΘ από τον Πρύτανη του ΑΕΙ ή τον Πρόεδρο του ΤΕΙ 
μέσα σε αποκλειστική προθεσμία ενός μηνός από την πε- 
ριέλευσή τους σε αυτόν. 

3. Προτάσεις Προγραμμάτων Σπουδών Επιλογής υπο¬ 
βάλλονται στο ΥΠΕΠΘ για έγκριση και χρηματοδότηση: 

α. από ένα ή περισσότερα Τμήματα του ίδιου ή διαφορε¬ 
τικών ΑΕΙ, μετά από απόφαση είτε του ΔΣ του Τμήματος εί¬ 
τε των ΔΣ των αντίστοιχων Τμημάτων του ΑΕΙ ή των ΑΕΙ. 

β. από ένα ή περισσότερα Τμήματα του ίδιου ή διαφο¬ 
ρετικών ΤΕΙ, μετά από απόφαση είτε του Συμβουλίου του 
Τμήματός είτε των Συμβουλίων των αντίστοιχων Τμημά¬ 
των του ΤΕΙ ή των ΤΕΙ, 

γ. από ένα ή περισσότερα Τμήματα του ιδίου ή διαφο¬ 
ρετικών ΑΕΙ σε συνεργασία με ένα ή περισσότερα Τ ρήμα¬ 
τα του ιδίου ή διαφορετικών ΤΕΙ, μετά από απόφαση είτε 
του ΔΣ του Τμήματος είτε των ΔΣ των αντίστοιχων Τμη¬ 
μάτων του ΑΕΙ ή των ΑΕΙ. 

δ. από ομάδες μελών ΔΕΠ του ίδιου ή διαφορετικών 
ΑΕΙ, μετά από απόφαση της Συγκλήτου ή των οικείων 
Συγκλήτων, 


ε. από ομάδες μελών ΕΠ του ίδιου ή διαφορετικών ΤΕΙ, 
μετά από απόφαση του Συμβουλίου του ΤΕΙ ή των οικείων 
Συμβουλίων των ΤΕΙ, 

στ. από Τμήμα ή Τμήματα του ιδίου ή διαφορετικών ΑΕΙ 
σε συνεργασία με αντίστοιχα αναγνωρισμένα Ιδρύματα 
του εξωτερικού, μετά από εισήγηση είτε του ΔΣ του Τ μή¬ 
ματος είτε των ΔΣ των αντίστοιχων Τμημάτων του ΑΕΙ ή 
των ΑΕΙ και απόφαση των οικείων Συγκλήτων. 

ζ. από Τμήμα ή Τμήματα του ιδίου ή διαφορετικών ΤΕΙ 
σε συνεργασία με αντίστοιχα αναγνωρισμένα Ιδρύματα 
του εξωτερικού, μετά από εισήγηση είτε του Συμβουλίου 
του Τμήματος είτε των Συμβουλίωντων αντίστοιχων Τμη- 
μάτωντου ΤΕΙ ή των ΤΕΙ και απόφαση του Συμβουλίου του 
ΤΕΙ ή των οικείων Συμβουλίων των ΤΕΙ. 

4. Κάθε πρόταση Προγράμματος Σπουδών Επιλογής 
περιλαμβάνει απαραιτήτως τα εξής στοιχεία: 

α) τον τίτλο του προγράμματος και του απονεμόμενου 
πτυχίου, 

β) το αντικείμενο του προγράμματος, 
γ) την ελάχιστη υποχρεωτική διάρκεια φοίτησης στο 
πρόγραμμα, με καθορισμό του αριθμού των απαιτουμέ- 
νων μαθημάτων για τη λήψη πτυχίου, 
δ) τη δομή του προγράμματος, με αναλυτική παρου¬ 
σίαση των μαθημάτων, των σεμιναρίων, των πρακτικών α¬ 
σκήσεων ή εργαστηρίων, που το συγκροτούν, καθώς και 
των ωρών διδασκαλίας, των διδακτικών μονάδων και του 
τόπου διεξαγωγής του προγράμματος αναλυτικά, 
ε) την κάλυψη των διδακτικών αναγκών, 
στ) τους συντελεστές βαρύτητας των αντικειμενικών 
κριτηρίων, για την προτεραιότητα εγγραφής φοιτητών ή 
σπουδαστών, όπως αυτά εξειδικεύονται στο εδ. ε της 
παρ. 6 του άρθρου 2του Ν.2525/97 και δεδομένης της πο¬ 
σόστωσης της παρ. 5 του άρθρου 4της παρούσης, 
ζ) το Τμήμα που έχει τη διοικητική ευθύνη χορήγησης 
του πτυχίου, πληντων περιπτώσεων των εδ. γ’,δ’ και στ’ 
της παρ. 3 του παρόντος, κατάτις οποίεςτη διοικητική ευ¬ 
θύνη χορήγησης του πτυχίου έχει το ΑΕΙ και των περι¬ 
πτώσεων των εδαφίων ε’ και ζ’ της παρ. 3 του παρόντος, 
κατά τις οποίες τη διοικητική ευθύνη χορήγησης του πτυ¬ 
χίου έχει το ΤΕΙ, 

η) τον αριθμό των παρεχομένων θέσεων ανά ακαδημαϊ¬ 
κό έτος, καθώς και τις υπάρχουσες δυνατότητες του οι¬ 
κείου Τμήματος ή Τμημάτων σε προσωπικό και υλικοτε- 
χνική υποδομή. 

θ) τις ανάγκες σε προσωπικό και υλικοτεχνική υποδομή, 
το κόστος της αναγκαίας πρόσθετης υλικοτεχνικής υπο¬ 
δομής, το συνολικό κόστος λειτουργίας, τις πηγές και το 
ύψος της χρηματοδότησης αναλυτικά καθώς και το ύψος 
και τον τρόπο καταβολής του τέλους εγγραφής όσων εγ- 
γράφονται στο πρόγραμμα και συμπληρώνουν στο τέλος 
του ημερολογιακού έτους το 25ο έτος της ηλικίας τους. 

5. Η έγκριση του προγράμματος δίδεται από τον 
Υπουργό Εθνικής Παιδείας και Θρησκευμάτων, ο οποίος 
εκδίδει απόφαση, που δημοσιεύεται στην Εφημερίδα της 
Κυβερνήσεως. Προκειμένου να εκδώσειτην ανωτέρω α¬ 
πόφαση, ο Υπουργός Εθνικής Παιδείας και Θρησκευ¬ 
μάτων ασκεί ουσιαστικό έλεγχο μόνο των στοιχείων στ’ ,ζ’, 
η’ και θ’ της παρ. 4 του παρόντος. 

Άρθρο 2 

Συγκρότηση και Αρμοδιότητες Οργάνων Διοίκησης 

1. Η Συνέλευση του Προγράμματος Σπουδών Επιλογής 
(ΠΣΕ) αποτελεί το ανώτατο όργανο διοίκησης του 
Προγράμματος Σπουδών Επιλογής και απαρτίζεται από 
μέλη ΔΕΠ ή ΕΠ, που διδάσκουν στο Πρόγραμμα Σπουδών 
Επιλογής. Στη Συνέλευση μετέχουν κατά ανώτατο όριο 
τριάντα (30) μέλη και κατά κατώτερο έντεκα (11) μέλη 
ΔΕΠ ή ΕΠ. Σε περίπτωση που τα μέλη ΔΕΠ ή ΕΠ, που δι¬ 
δάσκουν στο Πρόγραμμα Σπουδών Επιλογής είναι λιγό- 
τερα από έντεκα (11), ο αριθμός τους συμπληρώνεται με 
μέλη ΔΕΠ ή ΕΠ του ιδίου ή συναφούς γνωστικού αντικει¬ 
μένου άλλου ή άλλων ΑΕΙ ή ΤΕΙ αντίστοιχα με απόφαση 
των οικείων Συγκλήτων ή Συμβουλίων του ΑΕΙ-ΤΕΙ ή των 
ΑΕΙ-ΤΕΙ. Σε περίπτωση που τα μέλη ΔΕΠ ή ΕΠ, που διδά¬ 
σκουν στο Πρόγραμμα Σπουδών Επιλογής είναι περισσό¬ 
τερα από τριάντα (30) διενεργείται κλήρωση με ευθύνη 
του Προέδρου ή Προϊστάμενου του Τμήματος, εφόσοντη 
διοικητική ευθύνη χορήγησης του πτυχίου έχει το Τμήμα 
ή με ευθύνη του Πρύτανη του ΑΕΙ ή του Προέδρου του 
ΤΕΙ, εφόσοντη διοικητική ευθύνη χορήγησηςτου πτυχίου 
έχει το ΑΕΙ ή ΤΕΙ. Κάθε Τμήμα εκπροσωπείται στη 
Συνέλευση αναλογικά με τον αριθμό των μαθημάτων που 
προσφέρει στο Πρόγραμμα. Στη Συνέλευση συμμετέ¬ 
χουν και φοιτητές ή σπουδαστές εγγεγραμμένοι στο 
Πρόγραμμα Σπουδών Επιλογής. Στον Κανονισμό λει¬ 
τουργίας του Προγράμματος Σπουδών Επιλογής προ- 
βλέπεται ο τρόπος εκπροσώπησης. Κατά τα λοιπά, εφαρ¬ 
μόζονται οι σχετικές διατάξεις που αφορούν τη Γενική 
Συνέλευση του Τμήματος των συμβατικών προγραμμά¬ 
των. 

2. Ο Πρόεδρος του Προγράμματος Σπουδών Επιλογής 
και ο Αναπληρωτής Πρόεδρος εκλέγονται από την 
Συνέλευση του Προγράμματος Σπουδών Επιλογής κατ’ 
ανάλογη εφαρμογή των διατάξεων περί εκλογής του 
Προέδρου Τμήματος όταν πρόκειται για ΑΕΙ ή Προϊ¬ 
σταμένου Τμήματος όταν πρόκειται για ΤΕΙ. Πρόεδρος 
και Αναπληρωτής Πρόεδρος του Προγράμματος Σπου¬ 
δών Επιλογής είναι μέλη ΔΕΠ ή ΕΠ αντίστοιχα που πλη¬ 
ρούν τις προϋποθέσεις εκλογής Π ροέδρου Τμήματος ΑΕΙ 
ή Προϊσταμένου Τμήματος ΤΕΙ αντίστοιχα. Οι διατάξεις 
του άρθρου 12 παρ. 2 του Ν. 1268/82, όπως ισχύουν, για 
την θητεία του Προέδρου Τμήματος ΑΕΙ εφαρμόζονται α- 
ναλόγως για τη θητεία του Προέδρου καιτου Αναπληρω¬ 
τή Προέδρου του Προγράμματος. 

3. Ο Διευθυντής Σπουδών εκλέγεται από τη Συνέλευση 
του Προγράμματος Σπουδών Επιλογής κατ’ ανάλογη ε¬ 
φαρμογή των διατάξεων περί εκλογής Προέδρου Τ μήμα¬ 


τος, όταν πρόκειται για ΑΕΙ ή Προϊσταμένου Τμήματος, ό¬ 
ταν πρόκειται για ΤΕΙ. ΟΔιευθυντής είναι μέλοςΔΕΠή ΕΠ 
αντίστοιχα που πληροί τις προϋποθέσεις εκλογής 
Διευθυντή Τομέα ΑΕΙή Προϊσταμένου Τμήματος ΤΕΙ αντί¬ 
στοιχα. Οι διατάξειςτου άρθρου 12παρ.2τουΝ. 1268 / 82 , 
όπως ισχύουν, για τη θητεία του Προέδρου Τμήματος ε¬ 
φαρμόζονται αναλόγως για τη θητεία του Διευθυντή του 
Προγράμματος. 

4. Διευθυντής του Προγράμματος Σπουδών Επιλογής 
μπορεί να είναι ο Πρόεδρος του Προγράμματος Σπουδών 
Επιλογής. 

5. Η Συνέλευση του Προγράμματος Σπουδών Επιλογής 
αποφασίζει για κάθε θέμα που αφορά την λειτουργία του 
προγράμματος. 

6. Ο Πρόεδρος συγκαλείτη Συνέλευση του Προγράμ¬ 
ματος Σπουδών Επιλογής, καταρτίζει την ημερήσια διά¬ 
ταξή της, προεδρεύει και διευθύνει τις συνεδριάσεις της, 
εισηγείται στη Συνέλευση για τα θέματα της αρμοδιότη¬ 
τας της, έχει την ευθύνη λειτουργίας της Συνέλευσης, με¬ 
ριμνά για την εκτέλεση των αποφάσεών της και συγκ ροτεί 
επιτροπές από τα μέλη της για τη διεκπεραίωση συγκε¬ 
κριμένων θεμάτων. Επιπλέον έχειτην ακαδημαϊκή ευθύνη 
γιατηλειτουργίατου Προγράμματος Σπουδών Επιλογής, 
εκπροσωπεί τη Συνέλευση εντός και εκτός ΑΕΙ ή ΤΕΙ και 
συμμετέχει στη Σύγκλητο. 

7. Ο Αναπληρωτής αντικαθιστά τον Πρόεδρο του 
Προγράμματος Σπουδών Επιλογής, όταν αυτός απουσιά¬ 
ζει ή κωλύεται ή ελλείπει και ασκεί όσες αρμοδιότητες του 
μεταβιβάζει ο Πρόεδρος του Προγράμματος. 

8. ΟΔιευθυντής του Προγράμματος Σπουδών Επιλογής 
έχει την ευθύνη της υλοποίησης του Προγράμματος 
Σπουδών. 

Άρθρο 3 
Λειτουργία 

1. Στα Προγράμματα Σπουδών Επιλογής επιτρέπεται η 
συνδιδασκαλία με μαθήματα που διδάσκονται ήδη στα 
συμβατικά προγράμματα σπουδών. 

2. Τα Προγράμματα Σπουδών Επιλογής μπορούν να λει¬ 
τουργούν τρεις περιόδους ανά έτος (χειμερινή, εαρινή 
και θερινή). 

3. Μαθήματα Προγραμμάτων Σπουδών Επιλογής μπο¬ 
ρούν να διδάσκονται και σε άλλη γλώσσα, πληντης Ελλη¬ 
νικής. 

4. Τα μαθήματα του Προγράμματος Σπουδών Επιλογής 
διδάσκονται από μέλη ΔΕΠ των ΑΕΙ και ΕΠ των ΤΕΙ αντι- 
στοίχως και από έκτακτο διδακτικό προσωπικό. Το ως ά¬ 
νω προσωπικό ανήκει οργανικά στα Τμήματα του ή των 
ΑΕΙ και ΤΕΙ που αντιστοίχως συμμετέχουν στο πρόγραμ¬ 
μα σπουδών. 

5. Οι ώρες διδασκαλίας στα Προγράμματα Σπουδών 
Επιλογής υπολογίζονται για τη συμπλήρωση του ελάχι¬ 
στου νομίμου ωραρίου διδασκαλίας για την ένταξη των 
μελών ΔΕΠ και ΕΠ στις κατηγορίες πλήρους ή μερικής α¬ 
πασχόλησης. 

6. Στην περίπτωση που τη διοικητική ευθύνη χορήγησης 
του πτυχίου έχει το Τμήμα, το πτυχίο του Προγράμματος 
Σπουδών Επιλογής υπογράφεται από τον Γραμματέατου 
Τμήματος, τον Πρόεδρο του Προγράμματος Σπουδών 
Επιλογής και τον Πρύτανη του ΑΕΙ ή τον Πρόεδρο του ΤΕΙ 
αντίστοιχα. Στην περίπτωση που τη διοικητική ευθύνη χο¬ 
ρήγησης του πτυχίου έχει το ΑΕΙ ή το ΤΕΙ, το πτυχίο του 
Προγράμματος Σπουδών Επιλογής υπογράφεται από τον 

Προϊστάμενο της Γραμματείας του ΑΕΙ ή τον Γενικό 
Γραμματέα του ΤΕΙ, τον Πρόεδρο του Προγράμματος 
Σπουδών Επιλογής και τον Πρύτανη του ΛΕΙ ή τον Πρό¬ 
εδρο του ΤΕΙ αντίστοιχα. 

7. Οι Πρυτάνειςτων ΑΕΙ ή οι Πρόεδροι των ΤΕΙ, μετά α¬ 
πό απόφαση της Συγκλήτου ή του Συμβουλίου αντιστοί- 
χως, μπορούν να συνάπτουν συμβάσεις συνεργασίας για 
την εξασφάλιση της απαιτούμενης υποδομής του προ¬ 
γράμματος με φορείς του δημόσιου ή ιδιωτικού τομέα. 

8. Με απόφαση της Συνέλευσης του Προγράμματος 
Σπουδών Επιλογής, που εγκρίνεται, ως προς την νομιμό¬ 
τητα της, από τον Υπουργό Εθνικής Παιδείας και Θρη¬ 
σκευμάτων, καταρτίζεται ο κανονισμός λειτουργίας του 
Προγράμματος Σπουδών Επιλογής, με τον οποίο ρυθμί¬ 
ζονται ειδικότερα θέματα οργάνωσης, διοίκησης και λει¬ 
τουργίας του Προγράμματος Σπουδών Επιλογής, καθώς 
καιη δομή, η λειτουργία, ο οδηγός σπουδών, ο τρόπος και 
η διαδικασία εξετάσεων, η βαθμολογία, η χρονική διάρ¬ 
κεια των περιόδων λειτουργίας του Προγράμματος 
Σπουδών Επιλογής και κάθε άλλη αναγκαία λεπτομέρεια. 

Άρθρο 4 

Προϋποθέσεις και Διαδικασία Εγγραφής 

1. Οι εγγραφές των υποψηφίων γίνονται με αίτησή τους 
στο Πρόγραμμα Σπουδών Επιλογής και εν συνεχεία με εγ¬ 
γραφή στα μαθήματατου προγράμματος. Η αίτηση κατα ¬ 
τίθεται στην Γραμματεία του οικείου προγράμματος. 

2. Οι υποψήφιοι επιλέγουν μέχρι τρία μαθήματα κάθε 
περίοδο και μέχρι εννέα μαθήματα κάθε έτος. Παρέκ¬ 
κλιση από την ως άνω διάταξη είναι δυνατή με απόφαοη 
του Υπουργού Εθνικής Παιδείας και Θρησκευμάτων, με¬ 
τά από εισήγηση της Συνέλευσης του Προγράμματος 
Σπουδών Επιλογής. 

3. Τα μαθήματα του Προγράμματος Σπουδών Επιλογής 
και ο μέγιστος αριθμός φοιτητών ή σπουδαστών ανά μά¬ 
θημα κάθε έτους ανακοινώνονται τουλάχιστον δυο μήνες 
πριν από την έναρξη της εαρινής περιόδου για όλες τις πε¬ 
ριόδους μαθημάτων. Οι δηλώσεις συμμετοχής υποβάλλο¬ 
νται κάθε Δεκέμβριο για όλες τις περιόδους μαθηι ιάτων. 

4. Εάν ο αριθμός των ενδιαφερομένων για την παρακο¬ 
λούθηση ενός μαθήματος υπερβαίνει τον μέγιστο αριθμό 
παρεχομένων θέσεων, ο Πρόεδρος του Προγράμματος 
Σπουδών Επιλογής, μετά από εισήγηση της Συνέλευσης, 
προτρέπει τους ενδιαφερομένους σε άλλα μαθήματατου 
Προγράμματος Σπουδών Επιλογής ή στην παρακολούθη¬ 
ση του ίδιου μαθήματος σε άλλη χρονική περίοδο ή απο¬ 
φασίζει τη διδασκαλία του μαθήματος σε πρόσθετες ώ¬ 
ρες την ίδια περίοδο. 

5. Σε περίπτωση υπερβάλλουσας ζήτησης, που δεν 
μπορεί να αντιμετωπισθεί με έναν από τους ανωτέρω τρό¬ 
πους, η Συνέλευση του Προγράμματος Σπουδών Επιλο¬ 
γής αποφασίζει την εγγραφή των ενδιαφερομένων σε μά¬ 
θημα ή μαθήματατου Προγράμματος Σπουδών Επιλογής 
με βάση τα ακόλουθα ποσοστά ανά κατηγορίες: 

α) για τους συμμετέχοντες στις Γ ενικές Εξετάσεις σε 
ποσοστό 45%, 

β) για τους φοιτητές σε Πανεπιστήμια ή αντίστοιχα ανα¬ 
γνωρισμένα ιδρύματα του εξωτερικού σε ποσοστό 20%, 
γ) για τους φοιτητές ή σπουδαστές ΑΕΙ ή ΤΕΙ σε ποοο¬ 
στό 15%, 

δ) για τους πτυχιούχους ΑΕΙ ή ΤΕΙ σε ποσοστό 10%, 
ε) για τους λοιπούς υποψηφίους που δεν ανήκουν στις 
παραπάνω κατηγορίες σε ποσοστό 10%. 


6. Η επιλογή για κάθε κατηγορία υποψηφίων γίνεται με 
βάση τα αντικειμενικά κριτήρια, που προσδιορίζονται από 
το εδ. ε'τηςπαρ. 6του άρθρου 2 του Ν.2525/97. 

7. Εάν μετά την εφαρμογή των ανωτέρω κριτηρίων, ο α¬ 
ριθμός των υποψηφίων εξακολουθεί να είναι μεγαλύτε¬ 
ρος από τον αριθμό των παρεχομένων θέσεων ανά μάθη¬ 
μα, διεξάγεται κλήρωση μεταξύ των υποψηφίων της κάθε 
κατηγορίας. Η διαδικασία διεξαγωγής της κλήρωσης κα¬ 
θορίζεται με απόφαση της Συνέλευσης. 

8. Οι φοιτητές ή σπουδαστές των Προγραμμάτων Σπου¬ 
δών Επιλογής που έχουν εξεταστεί επιτυχώς στα μαθή¬ 
ματα κάθε περιόδου, εγγράφονται κατά προτεραιότητα 
στα μαθήματα της επομένης περιόδου. 

9. Οι φοιτητές ή σπουδαστές του εδ. γ’ της παρ. 5 του 
παρόντος μπορούν, με απόφαση της Συνέλευσης, να κα¬ 
τοχυρώνουν μαθήματα του υφιστάμενου προγράμματος 
σπουδών που έχουν εξεταστεί με επιτυχία στο Ίδρυμα 
προέλευσης. 

10. Η εγγραφή φοιτητών ή σπουδαστών σε Προγράμ¬ 
ματα Σπουδών Επιλογής συνεπάγεται την οριστική δια¬ 
γραφή τους από το υφιστάμενο πρόγραμμα σπουδώντου 
Ιδρύματος προέλευσης. 

11. Για τους υποψηφίους κάτω των 25 ετών που εγγρά- 
φονται στο Πρόγραμμα Σπουδών Επιλογής η φοίτηση εί¬ 
ναι δωρεάν. Το κόστος των σπουδών τους καλύπτεται α¬ 
πό την κρατική επιχορήγηση προς το Τμήμα που έχει τη 
διοικητική ευθύνη χορήγησης του πτυχίου. 

12. Υποτροφίες προς τους φοιτητές ή σπουδαστές των 
Προγραμμάτων Σπουδών Επιλογής, άνω των 25 ετών, 
μπορούν να χορηγούνται για την κάλυψη τελών εγγρα- 
φής. 

13. Η φοίτηση στα Προγράμματα Σπουδών Επιλογής 
μπορεί να διακοπεί μετά από αίτηση του ενδιαφερομένου 
και απόφαση της Συνέλευσης για χρονικό διάστημα που 
δεν μιπορεί να υπερβαίνει τα δύο (2) έτη. 

14. Στους φοιτητές ή σπουδαστές των Προγραμμάτων 
Σπουδών Επιλογής εφαρμόζονται αναλόγως οι διατάξεις 
που αφορούντη διανομή συγγραμμάτων καιτην αναβολή 
στράτευσης στους φοιτητές ή σπουδαστές των υφιστα¬ 
μένων προγραμμάτων σπουδών, κατά την κείμενη κάθε 
φορά νομοθεσία. 

Άρθρο 5 
Οργάνωση 

1. Σε κάθε ΑΕΙ ή ΤΕΙ που παρέχει Προγράμματα Σπου¬ 
δών Επιλογής μιπορεί να λειτουργεί Επιτροπή Στρατη¬ 
γικού Σχεδιασμού και Ποιότητας( ΕΣΣΠ), που έχει ως α¬ 
ποστολή τη διαμόρφωση εκπαιδευτικού σχεδιασμού και 
ανάπτυξης των Προγραμμάτων Σπουδών Επιλογής του 
ΑΕΙ ή ΤΕΙ αντίστοιχα και τη διασφάλιση της ποιότητας στη 
λειτουργία, στην εκπαίδευση, στην έρευνα και στις λοιπές 
δραστηριότητες των Προγραμμάτων Σπουδών Επιλογής. 
Στην ΕΣΣΠ συμμετέχουν απαραιτήτως ο Πρόεδρος και ο 
Διευθυντής κάθε Προγράμματος Σπουδών Επιλογής. Η ι¬ 
διότητα και ο αριθμός των μελών της Επιτροπής, ο τρό¬ 
πος εκπροσώπησης, οργάνοισης και λειτουργίας της, κα¬ 
θορίζονται με απόφαση της Συγκλήτου του ΑΕΙ ή του 
Συμβουλίου του ΤΕΙ αντίστοιχα. 

2. Η ΕΣΣΠ προτείνει στη Σύγκλητο του ΑΕΙ ή το 
Συμβούλιο του ΤΕΙ και στα υπόλοιπα όργανατου ΑΕΙ ή ΤΕΙ 
την εκπαιδευτική και στρατηγική ανάπτυξη (στρατηγικό 
σχέδιο), υποστηρίζει τις διαδικασίες διαμόρφωσης του 
μακροπρόθεσμου προγραμματισμού, αξιολογεί την απο- 

τελεσματικότητα της λειτουργίας και των οργανωτικών 
μονάδων, έχει την ευθύνη της διαμόρφωσης και εφαρμο¬ 
γής διαδικασιών διασφάλισης ποιότητας και αξιολόγη¬ 
σης του εκπαιδευτικού και του ερευνητικού έργου, υλο¬ 
ποιεί το εκπαιδευτικό πρόγραμμα (σχεδιασμός, συντονι¬ 
σμός, έλεγχος). Η ΕΣΣΠ μπορεί να συστήνει επιμέρους 
επιτροπές και ομάδες εργασίας. 

3. Σε κάθε ΑΕΙ ή ΤΕΙ που παρέχει Προγράμματα Σπου¬ 
δών Επιλογής μπορεί να λειτουργεί ειδική οργανωτική μο¬ 
νάδα διοικητικής και γραμματειακής υποστήριξης (ΜΔΥ - 
ΠΣΕ) κοινή για όλα τα Προγράμματα Σπουδών Επιλογής. 
Στην μονάδα αυτή ορίζεται με απόφαση του Πρυτανικού 
Συμβουλίου, Προϊστάμενος διοικητικών υπηρεσιών 
Προγραμμάτων Σπουδών Επιλογής. Η εσωτερική δομή 
και λειτουργία της ΜΔΥ καθορίζεται με απόφαση του 
Πρυτανικού Συμβουλίου, σύμφωνα με τις ιδιαιτερότητες 
του κάθε ΑΕΙ ή ΤΕΙ. 

4. Η ΜΔΥ είναι αρμόδια για την υποστήριξη οργάνωσης 
και διοίκησης των Προγραμμάτων Σπουδών Επιλογής, 
για την εξασφάλιση της υλικοτεχνικής υποδομής, για τη 
λειτουργία των Προγραμμάτων Σπουδών Επιλογής, για 
τη διαχείριση του πληροφοριακού συστήματος του 
Προγράμματος Σπουδών Επιλογής, για τη γραμματειακή 
υποστήριξη του Προγράμματος Σπουδών Επιλογής, κα¬ 
θώς και για την υποστήριξη της οικονομικής διαχείρισης 
του Προγράμματος Σπουδών Επιλογής. 

5. Για κάθε Πρόγραμμα Σπουδών Επιλογής ορίζεται με 
απόφασητου Πρυτανικού Συμβουλίου, ένας Γραμματέας 
Προγράμματος Σπουδών Επιλογής, ο οποίος εισηγείται 
στον Διευθυντή του Προγράμματος Σπουδών Επιλογής. 
Ο Γ ραμματέας του Προγράμματος Σπουδών Επιλογής 


διασφαλίζει τη σύνδεση του Προγράμματος Σπουδών 
Επιλογής με τη ΜΔΥ και τη γραμματειακή και διοικητική υ¬ 
ποστήριξη του Διευθυντή, του Προέδρου και της Συνέ¬ 
λευσης του Προγράμματος Σπουδών Επιλογής. 

6. Στη περίπτωση που στο ΑΕΙ ή ΤΕΙ λειτουργεί μόνο ένα 
Πρόγραμμα Σπουδών Επιλογής, καθήκοντα Γραμματέα 
Προγράμματος Σπουδών Επιλογής ασκεί ο Προϊστά¬ 
μενος της ΜΔΥ. 

7. Σε περίπτωση που στο ΑΕΙ ή ΤΕΙ δεν λειτουργεί 
Πρόγραμμα Σπουδών Επιλογής, αλλά παρέχει μαθήματα 
Προγράμματος Σπουδών Επιλογής άλλου ΑΕΙ ή ΤΕΙ, η δι¬ 
οικητική υποστήριξη αναλαμβάνεται από τις γραμματείες 
των Τμημάτων που συμμετέχουν στην πρωτοβουλία κα¬ 
τάρτισης των Προγραμμάτων Σπουδών Επιλογής . 

Άρθρο 6 

Κατά την πρώτη εφαρμογή του θεσμού και μέχρι 31-12- 
98, τα μαθήματα του Προγράμματος Σπουδών Επιλογής 
και ο μέγιστος αριθμός φοιτητών - σπουδαστών ανά μά¬ 
θημα ανακοινώνονται ένα μήνα πριν από την έναρξη των 
μαθημάτων. Οι δηλώσεις συμμετοχής υποβάλλονται το 
πρώτο δεκαπενθήμερο μετά την ανακοίνωση των μαθη¬ 
μάτων για όλες τις περιόδους των μαθημάτων. 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 1997 
ΟΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

